
Ikt. szám: Iga/293-3/2024.
Jegyzőkönyv

Készült: 
Kunszentmiklós Roma Nemzetiségi Önkormányzat Képviselő-testületének 2024. augusztus 15-én tartott rendkívüli ülésén.

Jelen vannak: 
Rituper Lajos Attila elnök


Tagok:


Farkas Károly


Mendi Zsolt
Meghívottak közül jelen van:


Károlyi Mónika Katalin, jegyző

Kecskés Éva, költségvetési ügyintéző


Horváth Andrea jegyzőkönyvvezető
Rituper Lajos Attila elnök:

Köszönti a megjelenteket, megállapítja, hogy a képviselő-testület határozatképes, mert 4 főből 3 fő megjelent. Megállapítja, hogy a döntéshozatalban résztvevők száma: 3. 17.15 órakor megnyitja az ülést. Javaslatot tesz a napirendi pontokra. 

1./ Szentmiklósi Napok 
Előterjesztő: Rituper Lajos Attila elnök
2./ Egyéb ügyek, bejelentések 
A döntéshozatalban résztvevők száma: 3. 
A Kunszentmiklós Roma Nemzetiségi Önkormányzat Képviselő-testülete – egyhangúlag, 3 igen szavazattal, ellenszavazat nélkül - az alábbi határozatot hozza: 
Határozat
8/2024. (VIII. 15.) VTKEB sz.

Tárgy: Napirend meghatározása
1./ Szentmiklósi Napok
Előterjesztő: Rituper Lajos Attila elnök
2./ Egyéb ügyek, bejelentések 
1. napirendi pont: Szentmiklósi Napok
Rituper Lajos Attila elnök:

Elmondja, hogy mint minden évben, az idén is szeretnének főzni a Szentmiklósi Napokon, amely ételeket ingyenesen a rendezvényen szétosztanak. Hozzáteszi, hogy csomagokat is szeretnének osztani a rászoruló idősek részére.

Kecskés Éva, költségvetési ügyintéző:

Elmondja, hogy 2024-ben 1.217.688,-Ft összeget kapott a Kunszentmiklósi Roma Nemzetiségi Önkormányzat, amelyből az időarányosan 304.422,-Ft összeget kell meghagyni az október 1-jével felálló új testület részére. Eddigi kiadásuk csak a belső ellenőri kifizetés volt, így fennmaradt 725.330,-Ft. Ebből az összegből 700.000,-Ft felhasználható, a banki költségek levonása után. Felhívja a képviselő-testület tagjainak figyelmét, hogy amennyiben csomagokat osztanak, akkor annak költsége százezer forint után 33.040,-Ft. Kéri, hogy ezt vegyék figyelembe. Elmondja továbbá, hogy amennyiben csomagot készítenek, akkor arról a szokásos módon számlával és átadás-átvételi igazolással kell elszámolniuk.
Rituper Lajos Attila elnök:

Javasolja, hogy a Kunszentmiklós Roma Nemzetiségi Önkormányzat 700.000,- Ft összeget biztosítson a Szentmiklósi Napok keretén belül megrendezésre kerülő Országos Birkafőző Versenyben való részvételre, valamint rászoruló idősek részére átadandó csomagok elkészítésére, melynek fedezetét a Kunszentmiklós Roma Nemzetiségi Önkormányzat költségvetésének dologi kiadás sora biztosítja. 
Felteszi szavazásra a javaslatát.

A döntéshozatalban résztvevők száma: 3.

A Kunszentmiklós Roma Nemzetiségi Önkormányzat egyhangúlag – 3 igen szavazattal, ellenszavazat nélkül - az alábbi határozatot hozza: 

Határozat

9/2024. (VIII.15.) KRNÖ

Tárgy: Szentmiklósi Napok
A Képviselő-testület úgy határoz, hogy 700.000,- Ft biztosít a Szentmiklósi Napok keretén belül megrendezésre kerülő Országos Birkafőző Versenyben való részvételre, valamint rászoruló idősek részére csomagok elkészítésére, melynek fedezetét a Kunszentmiklós Roma Nemzetiségi Önkormányzat költségvetésének dologi kiadás sora biztosítja.
Felelős: Rituper Lajos Attila elnök

Határidő: 2024. augusztus 15.
2. napirendi pont: Egyéb ügyek, bejelentések
Kérdés, hozzászólás nem volt.

Rituper Lajos Attila elnök:

Megköszöni a megjelenést, és 17.25 órakor bezárja az ülést. 
kmf.


Rituper Lajos Attila
Mendi Zsolt

   elnök
jegyzőkönyv-hitelesítő
KRNÖ 2024. augusztus 15.


